b'\n_START_ARTICLE_\nKatana\n_START_PARAGRAPH_\nKatana (japonsko \xe5\x88\x80) je dolga sablja, ki izvira iz Japonske. Njihova izdelava je na tem oto\xc4\x8dju stara ve\xc4\x8d stoletij. Gotovo najbolj znan kova\xc4\x8d japonskih sabelj je legendarni Masamune, ki je \xc5\xbeivel na prehodu iz 13. v 14. stoletje. Izdeloval je izredne sablje, katerih kakovost in eleganca sta \xc5\xa1e danes nedosegljivi. Ve\xc4\x8dina njegovih ohranjenih katan sodi v japonsko nacionalno dedi\xc5\xa1\xc4\x8dino._NEWLINE_Katana ima kot vsaka sablja nekoliko ukrivljeno rezilo z rezalnim robom na zunanji strani loka. Dol\xc5\xbeina ni enotna, vendar v splo\xc5\xa1nem velja, da naj se, ko katano dr\xc5\xbeimo v roki, spu\xc5\xa1\xc4\x8deni ob telesu, konica ne bi dotikala tal. Rezilo katane je odporno ter izredno pro\xc5\xbeno s trdim in ostrim robom. Te lastnosti so tudi eden od razlogov, da Japonci niso nikoli izdelovali ali uporabljali \xc5\xa1\xc4\x8ditov. Vendar pa velja, da naj bi se v boju strogo izogibali stika z drugim me\xc4\x8dem, \xc5\xa1e posebej rezila na rezilo. Boj s katano naj bi se kon\xc4\x8dal z enim odlo\xc4\x8dilnim udarcem._NEWLINE_Za razliko od zahodja\xc5\xa1kega na\xc4\x8dina no\xc5\xa1enja sabelj (z rezilom, obrnjenim navzdol), se katana nosi z rezilom tradicionalno obrnjenim navzgor (za razliko od igralcev v mnogih Holywoodskih filmih), kajti Japonci so s tem verjeli, da se sablja med bitko ne bo obrnila proti njim._NEWLINE_Obstajajo tudi razli\xc4\x8dne verzije katan. Lo\xc4\x8dijo se po obliki in dol\xc5\xbeini rezila._NEWLINE_Namre\xc4\x8d ukrivljena rezila so nosili samuraji, elita japonskih bojevnikov, vezanih na Bu\xc5\xa1ido._NEWLINE_Ninje niso nosile enakih katan kot samuraji, temve\xc4\x8d ravne in malce kraj\xc5\xa1e verzije imenovane ninja ken.'